《送新知永州陈秘丞瞻赴任》
宋代·孙冕

桂林南面近征黄，又爱江乡出帝乡。
新命不辞提郡印，旧山重帝过衡阳。
楼台满眼潇湘色，道路迎风橘柚香。
知有太平经济术，政闲时节好飞章。

作者简介：临江军新淦人，字伯纯。太宗雍熙间进士。真宗天禧中为尚书礼部郎中，直史馆。出守苏州，甫及引年，即归隐九华山，再召竟不起。